Hjördís bendir á að þakka 
megi Samskiptamiðstöð fyrir
baráttuna fyrir túlkanáminu.  
Á árunum 1992–1994 átti
Samskiptamiðstöð í viðræðum 
við Háskóla Íslands um að koma
á námi í táknmáli og túlkun 
við heimspekideild skólans.
Samskiptamiðstöð fékk 
sérstaka fjárveitingu frá
menntamálaráðuneytinu til 
þess að greiða fyrir námið og
sett var af stað fjögurra ára tilrauna-
nám frá árinu 1994 til ársins 1998.
Samskiptamiðstöð sá skólanum fyrir 
kennslustjóra og kennurum í námið.
Tveir hópar táknmáls-
túlka útskrifuðust
á þessu tímabili, 
alls 14 túlkar.
Viðmælendur töldu að 
háskólamenntaðir túlkar
skiptu miklu máli fyrir
aðgengi og menntun döff.
Menntun döff krefðist 
aðkomu heyrandi túlks,
en hann yrði að hafa góð 
viðhorf og virða döff.
Þegar döff fóru í framhaldsnám með
túlk jókst þörf fyrir menntun þeirra.
Með aðgang að túlk fóru döff að 
sækja um fjölbreyttari nám.
Eftir að Samskiptamiðstöð 
var stofnuð, árið 1990,
fóru döff að vakna til vitundar um mikilvægi 
baráttunnar fyrir viðurkenningu íslenska táknmálsins.
það vantaði viðurkenningu og 
þar af leiðandi táknmálskennslu,
rannsóknir á táknmáli og 
svo framvegis.  Árið 2001 tók
Heimspekideild Háskóla Ísland 
upp nám í táknmálsfræði
og túlkun við hlið annars 
tungumálanáms og lektor,
Rannveig Sverrisdóttir,
var ráðin
að skólanum í janúar 2002.
Innan félags döff var litið á
þetta sem enn eitt skrefið
fram á við í baráttunni fyrir 
viðurkenningu á íslensku táknmáli.